section_heading: Pojavnost grba u europskim grbovnicima, različitim izvorima i na kraljevskim pečatima
paragraph_text: Što se tiče arheoloških ostataka, najstariji grb Dalmacije, odnosno tadašnji osobni grb hrvatskog hercega na tlu Hrvatske, pronađen je u Ostrovici, staroj utvrdi bribirskih knezova Šubića. Radi se o tri okrunjene leopardove glave na štitu isklesanom u kamenu, a koji potječe iz sredine 14. stoljeća.